കോവാക്സിന് അടിയന്തര ഉപയോഗത്തിനുള്ള അനുമതി നല്കുമോ ലോകാരോഗ്യ സംഘടനയുടെ തീരുമാനം ഇന്ന് ന്യൂഡല്ഹി: ഇന്ത്യയുടെ തദ്ദേശീയ വാക്സിനായ കോവാക്സിന് അടിയന്തര ഉപയോഗത്തിനുള്ള അനുമതി നല്കുന്ന കാര്യത്തില് ലോകാരോഗ്യ സംഘടനയുടെ തീരുമാനം ഇന്നുണ്ടാകും.ടെക്നിക്കല് അഡ്വൈസറി യോഗം ഇന്ന് ചേരും. അതേസമയം അഞ്ചാം തവണയാണ് വിദഗ്ധ സമിതി യോഗം ചേരുന്നത്.കഴിഞ്ഞ മാസം 26 ന് ചേര്ന്ന യോഗത്തില് വാക്സിന് പ്രതിരോധശേഷി സംബന്ധിച്ച കൂടുതല് വിവരങ്ങള് സമര്പ്പിക്കാന് ഭാരത് ബയോടെക്കിനോട് ലോകാരോഗ്യ സംഘടന ആവശ്യപ്പെട്ടിരുന്നു. വാക്സിന്റെ സാങ്കേതിക വിവരങ്ങള് വിലയിരുത്തിയ ശേഷം മാത്രമേ അംഗീകാരം നല്കു എന്ന നിലപാടിലാണ് ലോകാരോഗ്യ സംഘടന.എന്നാല് കോവാക്സിന് കഴിഞ്ഞ ദിവസം ഓസ്ട്രേലിയ അംഗീകാരം നല്കിയിരുന്നു. ഭാരത് ബയോട്ടെക്കിന്റെ കൊവാക്സിനൊപ്പം, ചൈനയുടെ സിനോഫാം നിര്മിച്ച ബിബിഐബിപികോര്വിക്കും ഓസ്ട്രേലിയ അംഗീകാരം നല്കി.